Mika Kaurismäki

Mika Juhani Kaurismäki (s. 21. syyskuuta 1955 Orimattila) on suomalainen elokuvaohjaaja.

Mika Kaurismäen tärkeimmät elokuvat Suomessa ovat Arvottomat (1982), Rosso (1985) ja Zombie ja Kummitusjuna (1991). Kansainvälisesti huomattavimpia ovat Helsinki Napoli All Night Long (1987), Amazon (1990) ja musiikkidokumentti Moro no Brasil (2002).

Mika Kaurismäki asui Brasiliassa 1990-luvun alusta 2010-luvun loppupuolelle asti  ja on tehnyt useita Brasilia-aiheisia elokuvia, kuten Amazon, Tigrero, Sambólico, Rytmi ja Moro no Brasil. Vuonna 2005 ensi-iltansa saanut musiikkidokumentti Brasileirinho teki tunnetuksi brasilialaista choro-musiikkia. Sonic Mirror (2008) kuvasi maailman eri kulttuureita ja autismin kirjon viestintää jälleen musiikin kautta. Elokuvan keskeinen hahmo on jazzrumpali Billy Cobham.

Kaurismäen Miriam Makebasta kertova dokumentti Mama Africa valmistui vuonna 2011. Dokumentti sai Berliinin filmifestivaaleilla 2011 yleisöpalkinnonPiela, Mikko: Mama Africa. Uusisuomi.fi.. Vuonna 2012 dokumentti palkittiin juryn erikoispalkinnolla The Pan African Film Festivalilla Los Angelesissa.

Kaurismäen elokuvassa Tie pohjoiseen (2012) pääosissa isänä ja poikana ovat Vesa-Matti Loiri ja Samuli Edelmann. Vuonna 2012 Kaurismäki toimi myös Kuningas Litmanen-dokumentin tuottajana ja käsikirjoittajana.

Vuosia valmisteilla ollut epookkielokuva Ruotsin kuningattaresta Kristiinasta sai pääosanesittäjäksi ruotsalaisen Malin Buskan. Elokuva kuvattiin Suomessa, Saksassa ja Ruotsissa. Käsikirjoittaja on kanadalainen Michel Marc Bouchard.Kaurismäki vaihtoi kuningatar Kristiinan esittäjän. Helsingin Sanomat 22.5.2012, s. C 1. Nimen Tyttökuningas saaneelle elokuvalle myönnettiin merkittävä 460 000 euron Euroopan unionin elokuvatuki lokakuussa 2013. Montrealin elokuvajuhlilla 2015 se valittiin yleisön suosikiksi ja Buska sai parhaan naisnäyttelijän palkinnon.Montrealin elokuvafestivaalin parhaan ohjaajan palkinto suomalaiselle. Yle uutiset 8.9.2015.

Mika Kaurismäki palkittiin Pro Finlandia -kunniamerkillä vuonna 1994.

Mika Kaurismäki oli perustamassa vuonna 1986 Sodankylän elokuvafestivaalia. 

Elokuvaohjaaja Aki Kaurismäki on Mika Kaurismäen nuorempi veli. Veljeksillä oli myös yhteinen elokuvatuotantoyhtiö Villealfa, jonka toiminta hiipui 1990-luvulla.

 Filmografia 
 Pitkät elokuvat 
 Vuosi Elokuva Ohjaaja Käsikirjoittaja Tuottaja Huomioitavaa 1981  Saimaa-ilmiö        dokumentti, ohjaus yhdessä Aki Kaurismäen kanssa 1982  Arvottomat        Jussit (1983): Paras ohjaus Mika Kaurismäki 1983  Rikos ja rangaistus        1984  Klaani – tarina Sammakoitten suvusta       Jussit (1985): Juhani Niemelä (paras miessivuosa), Anssi Tikanmäki
(musiikki) 1985  Rosso       1985  Pimeys odottaa       1986  Varjoja paratiisissa       1987  Helsinki Napoli All Night Long       Jussit (1988): Paras tuottaja Mika Kaurismäki 1989  Cha Cha Cha       1989  Paperitähti       1990  Amazon       1991  Zombie ja Kummitusjuna       Jussit (1992): Paras ohjaus Mika Kaurismäki 1993  The Last Border – viimeisellä rajalla       1994  Tigrero – elokuva joka ei valmistunut       dokumentti, Berliinin elokuvajuhlat (1994): FIPRESCI-palkinto 1995  Yemanján tyttäret       1995  Condition Red – hälytystila       1997  Vaiennut kylä       1998  Hiekkamorsian       1998  LA Without a Map       1999  Highway Society       2002  Moro no Brasil       dokumentti 2004  Honey Baby       2005  Brasileirinho       dokumentti 2008  Sonic Mirror       dokumentti 2008  Kolme viisasta miestä       2009  Haarautuvan rakkauden talo       2010  Vesku       dokumentti 2011  Veljekset       2011  Mama Africa       dokumentti 2012  Kuningas Litmanen       dokumentti 2012  Tie pohjoiseen       2015  Elämältä kaiken sain       2015  Tyttökuningas       2018  Ryhmäteatteri       dokumentti 2019  Mestari Cheng       2020  Yö armahtaa       2022  Mielensäpahoittaja Eskorttia etsimässä       2023  Hassisen Kone 40 vuotta myöhemmin       dokumentti

 Lyhytelokuvat 
 Vuosi Elokuva Ohjaaja Käsikirjoittaja Tuottaja Huomioitavaa 1981  Valehtelija        Risto Jarva -palkinto (1981) 1982  Jackpot 2         1988  Yötyö        tv-elokuva 1996  Rytmi          dokumentti 1996  Sambólico           2000  Jukka Perko & Hurmio -orkesteri          musiikkivideo

 Lähteet 

 Aiheesta muualla 

 Mika Kaurismäen virallinen sivusto.
 Yle Areena: henkilökuva Mika Kaurismäestä (58 min) .


 Kaurismäki-ilmiö. Ylen Elävä arkisto.
 "Arvottomien" Kaurismäet. Ylen Elävä arkisto.

Luokka:Suomalaiset elokuvakäsikirjoittajat
Luokka:Suomalaiset elokuvaohjaajat
Luokka:Pro Finlandia -palkitut
Luokka:Jussi-palkinnon saajat
Luokka:Vuonna 1955 syntyneet
Luokka:Elävät henkilöt
Luokka:Seulonnan keskeiset artikkelit